CELEX: E2019P0004
Language: et
Date: 2019-06-28 00:00:00
Title: EFTA kohtult nõuandva arvamuse saamise taotlus, mille Norges Høyesterett esitas 28. juunil 2019 seoses kohtuasjaga Melissa Colleen Campbell vs. Norra valitsus (Kohtuasi E-4/19)2019/C 351/12

17.10.2019   
            
            
               ET
            
            
               Euroopa Liidu Teataja
            
            
               C 351/15
            
         
      EFTA kohtult nõuandva arvamuse saamise taotlus, mille Norges Høyesterett esitas 28. juunil 2019 seoses kohtuasjaga Melissa Colleen Campbell vs. Norra valitsus
      (Kohtuasi E-4/19)
      (2019/C 351/12)
      Norges Høyesterett (Norra Ülemkohus) esitas 28. juunil 2019 EFTA kohtule taotluse, mis saabus kohtukantseleisse 28. juunil 2019, nõuandva arvamuse saamiseks kohtuasjas Melissa Colleen Campbell vs. Norra valitsus. Arvamust taotletakse järgmistes küsimustes:
      
                  1.
               
               
                  Kas direktiivi 2004/38/EÜ artikli 7 lõike 1 punkt b, mida tõlgendatakse koostoimes artikli 7 lõikega 2, võttes arvesse Euroopa Liidu Kohtu hiljutist kohtupraktikat, milles kinnitati suurkoja seisukohta 12. märtsi 2014. aasta otsuses, mis tehti kohtuasjas C-456/12 O. ja B. seoses tuletatud elamisõigusega, ja lähtudes ühetaolise kohaldamise põhimõttest, on analoogia alusel kohaldatav olukorrale, kus EMP kodanik naaseb päritoluriiki koos pereliikmega?
               
            
                  2.
               
               
                  Mida tähendab EFTA kohtu 26. juuli 2016. aasta otsuse punktis 80 (kohtuasi E-28/15 Jabbi) sõnastatud elamisperioodi pidevuse nõue direktiivi tähenduses? Eriti kasulik oleks, kui EFTA kohus kommenteeriks järgmisi punkte:
                  
                              a)
                           
                           
                              kas ja millises ulatuses võib elamisperioodis esineda katkestusi ning
                           
                        
                              b)
                           
                           
                              kas elamisperioodi võimaliku katkestamise põhjus, näiteks tööga seotud põhjused, on asjakohane selle hindamisel, kas elamisperiood on direktiivi tähenduses pidev.
                           
                        
            
                  3.
               
               
                  Mis on vajalik, et täita tingimus, mille kohaselt peab EMP kodaniku elamine vastuvõtvas riigis olema tegelikult võimaldanud elada selles riigis perekonnaelu, nagu on muu hulgas märgitud EFTA kohtu 26. juuli 2016. aasta otsuse punktis 80 (kohtuasi E-28/15, Jabbi), Euroopa Liidu Kohtu 12. märtsi 2014. aasta otsuse (kohtuasi C-456/12, O. ja B.) punktis 51, tõlgendatuna koostoimes punktidega 56 ja 57, ja Euroopa Liidu Kohtu 5. juuni 2018. aasta otsuse (kohtuasi C 673/16, Coman) punktides 24 ja 26, võttes arvesse ka direktiivi artiklit 35 (õiguste kuritarvitamine)?